Clive Longe

Clive Citrine Olaf Longe (født 23. februar 1939 i Britisk Guyana, død 27. desember 1986 i Hamilton på Bermuda) var en britisk friidrettsutøver og -trener som spesialiserte seg i mangekamp. Han konkurrerte blant annet i tikamp under Sommer-OL 1968 i Mexico by, hvor han ble nummer 13. Han var far til den norske friidrettsutøveren Tania Longe. 

Longe var aktiv basketballspiller på Britisk Guyana. Etter at han vervet seg og ble med i Royal Air Force, ble hans allsidige idrettstalent oppdaget.  Han ble stasjonert i Wales, og konkurrerte også for Wales, blant annet under Samveldelekene 1966 på Kingston, Jamaica, der han fikk sølv, bak Roy Williams fra New Zealand. Han ble nummer 9 under EM i friidrett 1966, men fullførte ikke konkurransen under EM i friidrett 1969. Longe hadde også walisisk rekord i både stavsprang og diskoskast, i tillegg til tikamp, en rekord han forbedret hele 8 ganger. Han holdt på tikamprekorden i 25 år. 

Longe ble trener etter avsluttet karriere og landslagstrener innen friidrett for Bermuda.

Dødsfall 
I julen 1986, mens han fortsatt var landslagstrener på Bermuda og bodde i byen Hamilton, tok Longe sitt eget liv. Politiet mener at han tok sitt eget liv ved å drikke gift, to dager etter at han tok livet av sin kjæreste.

Referanser

Eksterne lenker 
 
 
 Great Britain Athletes At Mexico Olympics 1968 Form Jazz And Blues Band
 Mexico Olympic Games 1968. British Athletes Chris Carter Gareth Jones John Jackson John Davies And Clive Longe At Training Track.

Friidrettstrenere
Walisiske sportsutøvere
Britiske mangekjempere
Britiske stavhoppere
Britiske diskoskastere
Deltakere for Storbritannia under Sommer-OL 1968
Friidrettsutøvere under Sommer-OL 1968
Personer etter føde- eller oppvekststed i Guyana
Personer etter føde- eller oppvekststed i Wales